Gugu Mbatha-Raw

Gugulethu Sophia Mbatha-Raw (s. 21. huhtikuuta 1983 Oxford) on englantilainen näyttelijä. Hänet tunnetaan muun muassa rooleistaan Dido Elizabeth Bellenä elo­kuvassa Belle, Plumettena elo­kuvassa Beauty and the Beast sekä televisio­sarjoissa Kosketus ja Black Mirror.

 Varhainen elämä 

Mbatha-Raw syntyi Oxfordissa etelä­afrikkalaiselle lääkärille Patrick Mbathalle ja englantilaiselle sairaan­hoitajalle Anne Raw’lle.

Mbatha-Raw varttui Witneyssä, jossa hän kävi Henry Box Schoolia. Hän kiinnostui näyttelemisestä jo nuorella iällä ja oli mukana National Youth Theatressa. Hän opiskeli myös tanssia Marsh Tompsett School of Dancessa. Vuonna 2001 Mbatha-Raw muutti Lontooseen opiskelemaan teatteri­kouluun Royal Academy of Dramatic Art.

 Ura 

Mbatha-Raw’n ura alkoi Manchesterin Royal Exchange Theatresta, jossa hänen varhainen läpi­murtonsa oli Julian osa näytelmässä Romeo ja Julia vuonna 2005. Lisäksi hänellä oli muun muassa Ofelian rooli näytelmässä Hamlet, jonka nimiosassa oli Jude Law. Näytelmää esitettiin sekä Lontoon West Endissä että Broad­waylla New Yorkissa vuosina 2009–2010.

Mbatha-Raw esiintyi uransa alussa myös useissa brittiläisissä televisio­sarjoissa kuten Doctor Who, Bad Girls ja Neiti Marple. Vuonna 2011 hän sai isomman roolin yhdys­valtalaisen Fox-yhtiön sarjasta Kosketus.

Läpi­murtonsa valko­kankaalla Mbatha-Raw teki vuonna 2013, jolloin hän esiintyi pää­osassa Toronton elo­kuva­juhlilla ensi-iltansa saaneessa elo­kuvassa Belle. Hän sai roolistaan muun muassa Satellite Awards -ehdokkuuden. Vuonna 2014 Mbatha-Raw näytteli nais­pää­osaa elo­kuvassa Beyond the Lights. Vuoden 2015 Bafta-palkinto­gaalassa hän oli ehdokkaana vuoden nousevaksi tähdeksi.

Vuonna 2017 Mbatha-Raw näytteli Plumettea musikaali­elo­kuvassa Beauty and the Beast.

 Filmografia 

 Elokuvat Vuosi Nimi Rooli 2007  Koston aika  nuori assistentti 2011  Larry Crowne – Uusi mahdollisuus  Talia 2012  Odd Thomas  Viola Peabody 2013  Belle  Dido Elizabeth Belle 2014  Beyond the Lights  Noni Jean 2015  Concussion  Prema Mutiso Nouseva Jupiter  Famulus 2016  Free State of Jones  Rachel Knight The Whole Truth  Janelle Miss Sloane  Esme Manucharian 2017  Beauty and the Beast  Plumette 2018  The Cloverfield Paradox  Ava Hamilton Irreplaceable You  Abbie Hyppy ajassa  tohtori Kate Murry Fast Color  Ruth Farming  neiti Dapo 2019  Motherless Brooklyn  Laura Rose

 Televisio Vuosi Nimi Rooli Jaksot 2004  Holby Cityn sairaala  Collette Hill  ”Overload” 2006  Elämä uusiksi (Vital Signs)  Eve  5 Bad Girls  Fidelity Saunders  2 Erikoisjoukkue  Jenny  9 2007  Doctor Who  Tish Jones   Neiti Marple  Tina Argyle  ”Syyttömyyden taakka” 2008  Eksyin Jane Austenin maailmaan  Piranha  2 Menneisyyden salaisuudet  (Bonekickers)  Viv Davis   Trial & Retribution  Jenny Miller  ”The Box: Part 1” 2010  Mr. & Mrs. Bloom (Under­covers)  Samantha Bloom  13 2012  Kosketus  Clea Hopkins  13 2016  Easy  Sophie  ”Chemistry Read” Black Mirror  Kelly Booth  ”San Junipero” 2021–2023  Loki  Rebecca Tourminet / Ravonna Ren­slayer  9

 Teatteri 

 Vuosi Näytelmä Rooli Esityspaikka 1999  Pimeä metsä  Tuhkimon äiti  National Youth Music Theatre 2004  Car Thieves  Móni  Birmingham Rep 2005  Antonius ja Kleopatra  Iras / Octavia  Royal Exchange in Manchester Romeo ja Julia  Julia 2008  Gethsemane  Monique  National Theatre 2009–2010  Hamlet  Ofelia  Donmar West End ja Broad­way 2015  Nell Gwynn  Nell Gwynn  Shakespeare’s Globe

 Lähteet 

 Aiheesta muualla 

Luokka:Brittiläiset näyttelijät
Luokka:Vuonna 1983 syntyneet
Luokka:Elävät henkilöt